ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሙሉ ሃይለስላሰ፡ ጓሂ ፅጉማትን አካለ ጎዶሎን ዘስምዕ ወለንተኛ 13 መስከረም 2018 ምንጪ ስእሊ, Mulu/Facebook ኢትዮጵያዉያን፡ ሓደ ኣረጊት ዓመት ሰንዮም፡ ካሊእ ሓድሽ ዓመት ብዕልልታ፣ ሰሓቕ፣ ምርቓትን ሰናይ ትምኒትን ፡ ጥዕና ፍቕርን ክዓስል፣ ጥምየትን ኽፍኣትን ክርሕቕ ብምምናይ'ዮም ዝቕበሉዎ። ኣብቲ ዝሓለፈ 2010 ዓመት፡ ፍሉይ ድሌት ዝጠልቡ ክፋላት ሕብረተሰብ፡ ዝጸሩዎም ተደራረብቲ ዝኾኑ ማሕበራዉን ቑጠባዉን ጸገማት ህዝብን መንግስትን ክፈልጦምን፡ ርኹብ ነቲ ስኡን ክሕግዝን ኣብ ምግባር ምስ ዝሰርሐ ሰብ እዚ ዓመት ክነላልየኩም። ንዉሕ ንዝበሉ ዓመታት ኣብ ናይ መምህርነት ዓለም ዝጸንሐ ሙሉ ሃይለስላሰ 11 ዝኾኑ መጽሓፍቲ ህጻናት፣ መድብል ግጥምን ትምህርታዊ መጽሓፍትን ጽሒፉ ንንባብ ኣበርኪቱ'ዩ። ኣብቲ ዝሓለፈ ዓመት ግና ብፍሉይ፡ ፍሉይ ድልየት ናይ ዘለዎም ክፋላት ሕብረተሰብ ጸገማት ኣብ ምዉጻእን፡ ግንዛበ ንምዕባይ ዝሕግዙ ፕሮግራማት ኣብ ምስራሕን'ዩ ኣተኵሩ ክነጥፍ ጸኒሑ። ኣብ ዝተፈላለዩ ወረዳታት ትግራይ ብምዝዉዋር ዉሻጠ ዝሓብኦም ጸገማት ጉድኣት ኣካልን ፍሉይ ድልየት ዘለዎም ሰባትን ሕብረተሰብ ክፈልጦምን ክረድኦም ክገብር ፀኒሑ። "ናብዚ መደብ ክኣቱ ከለኹ፡ ገንዘብ ረኺበ ክርባሕ እየ ኢለ ኣይኮንኩን ተበጊሰ። ኣካላዊ ጉድኣት ዘለዎም፣ ናይ ምርኣይን ምስማዕን ጸገም ዘለዎም፡ ካብቲ ሕብረተሰብና ዉጽእ ዝበለ ጸገም ንዘለዎም ሰባት ትኹረት ክረኽቡ ንምግባር'ዩ" ዝብል ሙሉ ሃይለስላሰ፡ እዚ ዓመት ናይ ሕልና ዕግበት ዝረኸብኹሉ'ዩ ይብል። "ድንጉጽ'የ" ኣብ መቐለ መዕበዪ ዘኻትም ህጻናት ኤስ ኦ ኤስ ከምዝዓበየ ዝዛረብ መምህር ሙሉ ፡ ኣብ ዉሽጢ ዝዓበኻሉ ሕብረተሰብ ኾይንካ ጸገማት ተኻፊልካ ምሕላፍ ክንሕልዎ ዝግባእ ባህሊ'ዩ ኢሉ። "ንዓና፡ ብዜግነት ዘይፈልጠና ሰብ ካብ ኣእዕበየና ንምንታይ ንሕናኸ ኢለ እየ ብዜሮ ዓቕሚ ተበጊሰ። ብነብሰይ ግን ኣነ ንኸምዚኦም ዝበሉ ማሕበራዊ ጸገማት ድንጉጽ'የ"። ብሰንኪ ኣካለዊ ጉድኣተን ብወለደን ን16 ዓመት ኣብ ገዛ ዝተዓጸዋ፣ ኣካላዉን ጥዕናዉን ጸገም ዘለዎም ደቀንን ደቂ ደቀንን ሒዘን ኣብ በረኻ ዝነብራ ወላዲት፣ ሸዉዓተ ምርኣይ ዝተስኣኖም ኣባላት ስድራ ሒዙ ዝነባበር ስድራን ካልኦትን ብዓይኒ ካሜራ ሰኒዱ ብመራኸቢ ሓፋሽ እቲ ክልል ናብ ህዝቢ እንተብጽሕ፡ ሰፊሕ ርብርብ ናይ ህዝቢ ገንዘባዊ ሓገዝ ተራእዩ'ዩ። ምንጪ ስእሊ, Mulu " እቲ ላዕሊ ምኻድ ኩሉ ስለዝፈልጦ ኣብቲ ዉሻጠና ብዙሕ ጸገም ስለዘሎ፡ ኣካላዊ፣ ማሕበራዊ ኮነ ስነ-ኣእምሮኣዊ ጸገም ዘለዎ ሕብረተሰብ ፈቲሽካ፡ እንተዝቃላሕ ፍታሕ'ዶ ይርክብ ይኸዉን ብዝብል እየ ጀሚረዮ" ክብል'ዩ ዝገልጽ። "ብናጻ ምስራሕ ዘለዎ ሕልናዊ ዕግበት ኣብ ባይታ እናርኣኹዎ መጺአ። እዞም ታሪኻት ሰሚዖም ሓገዝ ብዝገብሩ ሰባት ህይወት እቶም ሰብ ታሪኽ ተለዊጡ እንትርኢ ልዕሊ ዝኾነ ባህታ ይፈጥረለይ ነይሩ" እዉን ኢሉ። "ጉድእቲ ኣካል ምዃነይ ኣብ ፅቡቕ ደረጃ ንክበፅሕ ኣኽኢሉኒ" ምስታይ ቡን፡ ምናልባት ዕድመ ከናውሕ ይኽእል ይኸውን ደቂ ኣንስትዮ ጥራሕ ዘጓዓዕዛ ኣውቶቡሳት መምህር ሙሉ፡ ክሳብ ሕዚ ናብ ኣየር ካብ ዘዉዓሎም ምድላዋት 28 ግንዛበ ዘዕብዩን ጸገማት ዘዉጽኡን ዛዕባታት ጉድኣት ኣካልን ፍሉይ ድልየት ዘለዎም ክፋላት ሕብረተሰብን ዘቕረበ እንትኾን፡ ህይወት 13 ዉልቀ ሰባት ህይወቶም ዝልወጠሉ ባይታ ከምዝተፈጠረ ይሕብር። "ዝሓለፈ ዓመት ካብ ልቢ ፣ ምርቓ ህዝቢ ዝረኸብኹሉ ዓመት'ዩ" ዝብል መምህር ሙሉ፡ ኣብዚ ሓድሽ ዓመት'ዉን (2011) ብሓገዝ ህዝብን መንግስትን ብዙሓት ጸገማት ሕብረተሰብ ንምቅላሕ ትልሚ ከምዘለዎ ። ካብዚ ሓሊፉ እቲ ዝሓለፈ ዓመት፡ ሰብኣዉነት ዶብን ፖለቲካን ዝዓግቶ ስለዘይኾነ፡ በቶም ዝቐርቡ ዝነበሩ ምድላዋት 'ዶብ ሰገር ሓድነት' አእውን ተመስሪቱ'ዩ። "ቅድሚ እቲ ዕርቀ ሰላም ኢትዮ-ኤርትራ ምጅማሩ ህዝቢ ዘይፈልጦም ጉዳያት ጉድኣት ኣካል እንትቃልሑ፡ ካብ ሃገራት ኣዉሮጳን ኣፍሪቃን እናደወሉ፡ በዘን ሰበይቲ ኣቢልና ግዲ ክንዕረቕ ኢና ዝበሉኒ ኣለዉ" ይብል ሙሉ። "ካብ ኬንያ ኣስፋዉ ተኽለ እምባየዝበሃል ኤርትራዊ'ዩ ፈላማይ ገንዘብ ብምልኣኽ ነቶም ናይ ሓገዝ ገንዘብ ወፍሪታት ምልዕዓል ዝፈጠረ። ሕብረት ህዝቢ ትግራይን ኤርትራን ርእየ'የ። ለካ እቲ ህዝቢ ዘራኽቦ'ዩ ዝደሊ ነይሩ። ኣብ ዉሽጢ ትግራይማ ግደፍዮ!
